آذربایجان اردوسی نینگ, اوز توپراق لری نی اشغال دن آزاد ایتیش اوچون باشلتگن عملیاتی دوام ایتماقده.
آذربایجان مدافعه وزیرلیگی تامانیدن بیریلگن بیاناتده, عملیات نینگ کیچه آغدره, خواجه وند, فضولی, حادروت و قبادلی استقامتی ده دوام ایتگن لیگی بیلدیریلدی.
آذربایجان اردوسی مدافعه خطی گه ارمنستان کوچ لری تامامیدن توپ و هاوان آتیلگن لیگی گه جواب قیتریلیشی نتیجه سیده خواجه وند, فضولی و قبادلی استقامتی ده ارمنستان کوچ لری نینگ قتتیق تلفات بیرگن لیگی بیلدیریلدی.
ارمنستان اردوسی نینگ سلاح, مهمات و یاقیلغی دیپولری نینگ یوق قیلینگن لیگی, ارمنستان کوچ لری نینگ ایریم نقطه لرنی تشلب قاچگن لیک لری معلوم قیلیندی.
آذربایجان اردوسی نینگ, ارمنستان کوچ لری نینگ کوپلب مرکز لری نی یوق قیلگن لیگی, مهم ارتباط نقطه لری نی اوز کنترولی آستی گه آلگن لیگی و مهم تپه لر نی اشغال دن آزاد ایتگن لیگی بیلدیریلدی.
جبهه ده اوروش لرنینگ دوام ایتیاتگن لیگی و آذربایجان اردوسی وضعیتی نینگ جوده یخشی ایکن لیگی معلوم قیلیندی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
